=== Torsdag ===
Ved Gammeltorv forsøgte soldater tidligt torsdag morgen som et desperat forsøg på at holde flammerne fra at sprede sig ved at skyde nogle af de allerede brændende huse i grus med [[Kanon (våben)|kanoner]]. Da det ikke lykkedes, blev der givet ordre om at sprænge dem i luften med [[krudt]]. Vinkælderen Blasen på hjørnet mellem Vestergade og Nørregade skulle sprænges først, men det endte med, at krudtet gik af, mens der stadig var folk, der bar krudt ind i bygningen. Blasen blev fjernet, men med adskillige dræbte og sårede til følge. Eksplosionen satte uheldigvis ild til de nærliggende ejendomme som [[Vor Frue Kirke (København)|Vor Frue Kirke]]. Kl. 9:15-9:30 faldt kirkens [[Spir (bygningsdel)|spir]] ned på gaden, og snart stod hele kirken i brand med alle de genstande, som byens borgere havde anbragt inde i kirken i et forsøg på at beskytte dem mod flammerne.
Kemi